recursal/SuperWikiNEXT-32B huggingface dataset:
बचपन बचाओ
**बचपन बचाओ आंदोलन** भारत में एक आन्दोलन हैं जो बच्चो के हित और अधिकारों के लिए कार्य करता हैं। वर्ष 1980 में "बचपन बचाओ आंदोलन" की शुरुआत कैलाश सत्यार्थी ने की थी जो अब तक 80 हजार से अधिक मासूमों के जीवन को तबाह होने से बचा चुके हैं। बाल मजदूरी कुप्रथा भारत में सैकड़ों साल से चली आ रही है। कैलाश सत्यार्थी ने इन बच्चों को इस अभिशाप से मुक्ति दिलाना ही अपनी जिंदगी का मकसद बना लिया।

कैलाश सत्यार्थी के अनुसार बाल मज़दूरी महज एक बीमारी नहीं है, बल्कि कई बीमारियों की जड़ है। इसके कारण कई जिंदगियां तबाह होती हैं। सत्यार्थी जब रास्ते में आते-जाते बच्चों को काम करता देखते तो उन्हें बेचैनी होने लगती थी। तब उन्होने नौकरी छोड़ दी और 1980 में "बचपन बचाओ आंदोलन" की नींव रखी।

"बचपन बचाओ आंदोलन" आज भारत के 15 प्रदेशों के 200 से अधिक जिलों में सक्रिय है। इसमें लगभग 70000 स्वयंसेवक हैं जो लगातार मासूमों के जीवन में खुशियों के रंग भरने के लिए कार्यरत हैं। एक आकलन के मुताबिक साल 2013 में मानव तस्करी के 1199 मुकदमें दर्ज हुए थे जिनमें से 10 प्रतिशत मामले "बचपन बचाओ आंदोलन" के प्रयासों से दर्ज किए गए थे। इस आंदोलन में कैलाश के दो साथी शहीद हो चुके हैं।

कैलाश सत्यार्थी ने ना केवल बच्चों को मुक्त कराया बल्कि बाल मज़दूरी को खत्म करने के लिए मज़बूत कानून बनाने की भी ज़ोरदार मांग की। 1998 में 103 देशों से गुज़रने वाली 'बाल श्रम विरोधी विश्व यात्रा' का आयोजन और नेतृत्व भी कैलाश ने किया।

बचपन बचाओ आंदोलन सामान्य तरीके से भी बच्चों को मुक्त कराते हैं और छापेमारी द्वारा भी। यह संस्था बच्चों को कानूनी प्रक्रिया द्वारा छुड़ाती है और उन्हें पुनर्वास भी दिलाती हैं। इसके साथ ही दोषियों को सजा भी दिलाती हैं। जिन बच्चों के माता पिता नहीं होते उन्हें इस संस्था द्वारा चलाए जाने वाले आश्रम में भेज दिया जाता है। कैलाश सत्यार्थी का मानना है कि किसी भी देश में बाल मज़दूरी के प्रमुख कारण गरीबी, अशिक्षा, सरकारी उदासीनता और क्षेत्रीय असंतुलन है।

सन्दर्भ
-------

1. ↑  "जानिए बचपन बचाओ आंदोलन के बारे में". *लाइव हिंदुस्तान*. 14 अक्टूबर 10. मूल से 16 अक्तूबर 2014 को पुरालेखित. अभिगमन तिथि 10 अक्तूबर 2014. `|date=` में तिथि प्राचल का मान जाँचें (मदद)
2. ↑  "बचपन बचाओ आंदोलन को लेकर कार्यशाला". *लाइव हिंदुस्तान*. 16 Apr 2012. मूल से 16 अक्तूबर 2014 को पुरालेखित. अभिगमन तिथि 10 अक्तूबर 2014.
3. ↑  "बचपन बचाओ आन्दोलन के बारे". मूल से 21 जून 2012 को पुरालेखित. अभिगमन तिथि 10 अक्तूबर 2014.
4. ↑  "संग्रहीत प्रति". मूल से 25 जनवरी 2013 को पुरालेखित. अभिगमन तिथि 10 अक्तूबर 2014.
5. ↑  "संग्रहीत प्रति". मूल से 9 अगस्त 2012 को पुरालेखित. अभिगमन तिथि 10 अक्तूबर 2014.
6. ↑  "संग्रहीत प्रति". मूल से 17 अक्तूबर 2014 को पुरालेखित. अभिगमन तिथि 10 अक्तूबर 2014.
7. ↑  "संग्रहीत प्रति". मूल से 3 जनवरी 2013 को पुरालेखित. अभिगमन तिथि 10 अक्तूबर 2014.
8. ↑  "संग्रहीत प्रति". मूल से 3 जनवरी 2013 को पुरालेखित. अभिगमन तिथि 10 अक्तूबर 2014.
9. ↑
10. ↑  "संग्रहीत प्रति". मूल से 12 जून 2012 को पुरालेखित. अभिगमन तिथि 10 अक्तूबर 2014.
11. ↑  "संग्रहीत प्रति". मूल से 18 अक्तूबर 2014 को पुरालेखित. अभिगमन तिथि 10 अक्तूबर 2014.

बाहरी कड़ियाँ
-------------

* अधिकारिक जालस्थल
पेरिस स्थित **SOLEIL** (सूर्य) नामक सिन्क्रोट्रॉन प्रकाश स्रोत का योजनामूलक चित्र 
**सिन्क्रोट्रॉन प्रकाश स्रोत** (synchrotron light source) वह मशीन है जो वैज्ञानिक तथा तकनीकी उद्देश्यों के लिये विद्युतचुम्बकीय विकिरण (जैसे एक्स-किरण, दृष्य प्रकाश आदि) उत्पन्न करती है। यह प्रायः एक भण्डारण वलय (स्टोरेज रिंग) के रूप में होती है। सिन्क्रोट्रॉन प्रकाश सबसे पहले सिन्क्रोट्रॉन में देखी गयी थी। आजकल सिन्क्रोट्रॉन प्रकाश, भण्डारण वलयों तथा विशेष प्रकार के अन्य कण त्वरकों द्वारा उत्पन्न की जाती है। 

सिन्क्रोट्रॉन प्रकाश प्रायः इलेक्ट्रॉन को त्वरित करके प्राप्त की जाती है। इसके लिये पहले उच्च ऊर्जा की इलेक्ट्रॉन पुंज पैदा की जाती है। इस इलेक्ट्रॉन किरण-पुंज को एक द्विध्रुव चुम्बक के चुम्बकीय क्षेत्र से गुजारा जाता है जिसका चुम्बकीय क्षेत्र इलेक्ट्रानों की गति की दिशा के लम्बवत होता है। इससे इलेक्ट्रानों पर उनकी गति की दिशा (तथा चुम्बकीय क्षेत्र) के लम्बवत बल लगता है जिससे वे सरल रेखा के बजाय वृत्तिय पथ पर गति करने लगते हैं। (दूसरे शब्दों में, इनका त्वरण होता है।)। इसी त्वरण के फलस्वरूप सिन्क्रोट्रॉन प्रकाश उत्पन्न होता है जो अनेक प्रकार से उपयोगी है। चुम्बकीय द्विध्रुव के अलावा, अनडुलेटर, विगलर तथा मुक्त इलेक्ट्रॉन लेजर द्वारा भी सिन्क्रोट्रॉन प्रकाश पैदा किया जाता है।

इन्हें भी देखें
---------------

* सिंक्रोट्रॉन विकिरण
* सिंक्रोट्रॉन
* कण त्वरक
* इण्डस-दो -- 2.5 GeV, 200 mA भारतीय सिन्क्रोट्रॉन प्रकाश स्रोत
गाजियांटेप, तुर्की में ऑपरेशन दोस्त के दौरान खोज और बचाव कार्य करते एनडीआरएफ के जवान
 हेलीकाप्टर बचाव
 2007 में माल्टा में हेलीकाप्टर बचाव
 जर्मनी में पहाड़ बचाव स्ट्रेचर में रोगी ।
 बचाव गद्दी
**बचाव में** प्रतिक्रियात्मक ऑपरेशन शामिल होते हैं जिनमें आम तौर पर जीवन बचना, या दुर्घटना या खतरनाक स्थिति के बाद चोटों का तत्काल उपचार शामिल होता है।

उपयोग किए जाने वाले उपकरणों में कुत्ते, घोड़े, हेलीकाप्टर, हाइड्रोलिक चालित काटने और फैलाने वाले उपकरण शामिल हो सकते हैं जिनका उपयोग मलबे वाले वाहनों से व्यक्तियों को निकालने के लिए किया जाता है। बचाव कार्यों को कभी-कभी बचाव दल द्वारा संचालित बचाव वाहनों द्वारा समर्थित किया जाता है। भारत द्वारा अनेक विदेशी व स्थानीय आपदाओं के दौरान बचाव अभियान चलाए गए हैं जिसके तहत अनेक भारतीयों व अन्य देशों के नागरिकों की जीवन रक्षा व युद्ध ग्रस्त इलाकों से वापसी भी शामिल है।

संदर्भ
------

1. ↑  "Rescue Operations by India: भारत ने युद्धग्रस्त देशों से अपने नागरिकों समेत विदेशियों को भी निकाला है बाहर, ये रहे देश के पांच बड़े बचाव अभियान". *Financialexpress*. अभिगमन तिथि 1 मार्च 2023.

बाहरी कड़ियाँ
-------------

* विक्षनरी पर rescue की परिभाषा
* विकिमीडिया कॉमन्स पर Rescue से सम्बन्धित मीडिया
सांशो दायू(जापानी: 山椒大夫 हेपबर्न: *Sanshō Dayū*) 1954 की एक जिदाईगेकी फ़िल्म है जिसका निर्देशन मिज़ोगुची केन्जी ने किया था। ये फिल्म 1915 में मोरि ओगाई द्वारा रचित उसी नाम(आमतौर पर जिसका अनुवादन *'सांशो* *मीर*'/*Sansho the Steward*) है की लघु कथा पर आधारित है,जिसका आधार खुद एक लोककथा थी, जिसमें दो अभिजातीय बच्चों को गुलामी के लिए बेच दिया जाता है।

इस फिल्म को विश्व के सबसे प्रभावशाली एवं महान फिल्मों में गिना जाता है।

### समीक्षा

सांशो ने 15वें वेनिस इंटरनेशनल फिल्म फेस्टिवल में सर्वश्रेष्ठ निर्देशन के लिए सिल्वर लायन जीता, जिसने ओहारू की जिंदगी(इंटरनेशनल अवार्ड, 1952) और यगेत्सू(सिल्वर लायन, 1953) के बाद एक बार फिर पश्चिमी आलोचकों और फिल्म निर्माताओं के केन्द्र में मिजोगुची को लाया।

द न्यू यॉर्कर फिल्म समीक्षक एंथनी लेन ने मिज़ोगुची पर अपनी सितंबर 2006 की रूपरेखा(प्रोफ़ाइल) में लिखा, "मैंने इस फिल्म को बस एक बार ही देखा है, एक दशक पहले, सिनेमा में उभरता हुआ मैं एक टूटा हुआ इंसान लेकिन अपनी धारणा में बिलकुल नम्र की मैंने इससे बेहतर कभी कुछ न देखा; उस मंत्र को भ्रम करने के लिए अनिच्छुक, लेकिन इसलिए भी कि एक मनुष्य का हृदय ऐसी अग्नि-परीक्षा सहन कर पाने के लिए नहीं बना था"।

RogerEbert.com के लिए लिखते हुए, जिम इमर्सन ने फिल्म का गुणगान किया: "मुझे विश्वास ही नहीं है कि मोशन पिक्चर की दुनिया में इससे अच्छी फिल्म किसी भी भाषा मे बनायीं गयी हो। इसमें तो जिंदगी और स्मृति का ऐसा अनुस्मरण होता है की मानो एक छोटी धारा जाके नदी मे समां जाये और फिर अंतत: समुद्र से जाके उसका मिलान हो जाये।

फिल्म समीक्षक रॉबिन वुड जिससे को जब द क्राइटेरियन कलेक्शन की वेबसाइट के लिए शीर्ष 10 सूची बनाने के लिए कहा गया ,उन्होने सांशो को नंबर 1 पर सूचीबद्ध किया,कहते हुए की ये फिल्म 'सबसे महान् फ़िल्में' की सूचि के लिए एक तगड़ा उम्मीदवार है।एक पूर्ण एवं जबरदस्त उत्कृष्ट कृति जिसका प्रतिदिन्द्व केवल इसके पास के साथी यगेत्सू ही करता है।

1. ↑  第２版,世界大百科事典内言及, 日本大百科全書(ニッポニカ),ブリタニカ国際大百科事典 小項目事典,百科事典マイペディア,デジタル版 日本人名大辞典+Plus,デジタル大辞泉,精選版 日本国語大辞典,世界大百科事典. "溝口健二(みぞぐちけんじ)とは？ 意味や使い方". *コトバンク* (जापानी में). अभिगमन तिथि 2023-03-07.
2. ↑  Nast, Condé (2006-09-04). "Supermen". *The New Yorker* (अंग्रेज़ी में). अभिगमन तिथि 2023-03-07.
3. ↑  Emerson, Jim. "Elected: 100 Must-See Foreign Films | Scanners | Roger Ebert".  (अंग्रेज़ी में). अभिगमन तिथि 2023-03-07. `|website=` में बाहरी कड़ी (मदद)
4. ↑  "Robin Wood's Top 10". *The Criterion Collection* (अंग्रेज़ी में). अभिगमन तिथि 2023-03-07.
अर्जुन अपने पुत्र बभ्रुवाहन के हाथों युद्ध में मारा गया (1616 की एक मुगल पेंटिंग)
**बभ्रुवाहन का युद्ध** अनिवार्य रूप से एक कविता है। पुस्तक के लेखक हरिबर बिप्र हैं । हरिबर बिप्र कुल तीन कविताओं में से एक है - लव-कुश का युद्ध, बभ्रुवाहन का युद्ध और ताम्रध्वज का युद्ध ।

विशेषता
-------

बभ्रुवाहन का युद्ध अनिवार्य रूप से एक कविता है। पुस्तक जैमिनी महाभारत के अश्वमेध पर्व पर आधारित है। पुस्तक मूल पुस्तक के अध्याय 12-14 और 37-40 की सामग्री पर आधारित है। कवि मूल पाठ की सात मंजिलों के वर्णन को छोड़ देता है। कविता में भोगावती नदी के तट पर हाटकेश्वर शिवलिंग का भी अभाव है क्योंकि यह कहानी के विकास में सहायक नहीं है। कविता का मुख्य आकर्षण घरेलू चित्र, रूपक और उसकी सरल भाषा है। युद्ध का वर्णन करने में कवि मूल पाठ को विशेष महत्व देता है, तथापि, बभ्रुवाहन और वृषकेतु के बीच युद्ध का वर्णन करने में कवि मूल पाठ से काफी विचलित हो जाता है। कविता की भाषा पौराणिक असमिया भाषा है।

थीम
---

बभ्रुवाहन मणिपुर राज्य की राजकुमारी चित्रांगदा और तीसरे पांडव अर्जुन के पुत्र थे।  कुरुक्षेत्र की लड़ाई के बाद, जब पंच पांडवों ने हस्तिनापुर पर शासन किया, बब्रुवाहन ने मणिपुर पर शासन किया। उसने पांडवों के घोड़े को पकड़ लिया और अपने पिता अर्जुन से युद्ध किया और उसे हरा दिया। 

महानायक बभ्रुवाहन की हार देखकर प्रारंभ में अर्जुन को अश्वमेध यज्ञ की चिंता सताती है और वृषकेतु से अपना खेद प्रकट करता है। अर्जुन का विलाप कविता का मुख्य आकर्षण है। पुस्तक में मणिपुर में विजय उत्सवों का अतिरिक्त विवरण है, जिसमें विभिन्न वाद्ययंत्रों का उपयोग शामिल है जो मूल, अतिरिक्त देवी-देवताओं में नहीं थे।

कवि
---

**हरिबर बिप्रा** या **हरिहर बिप्रा** चौदहवीं शताब्दी के असमिया कवियों में से एक हैं। उन्हें कोमतापुर के राजा दुर्लभनारायण का संरक्षण प्राप्त था। हरिहर बिप्र के भाषणों वाली अब तक खोजी गई तीन पुस्तकें बभ्रुवाहन की लड़ाई,  की लड़ाई और ताम्रध्वज की लड़ाई हैं, मुझे यकीन नहीं है।  । फिल्म में कई तरह के किरदार हैं , लेकिन सबसे अहम है हीरोइन का किरदार।  वे पूर्व-संस्कृत काल के प्रसिद्ध कवि थे। हरिबर बिप्र की भाषा अन्य समकालीन कवियों की तुलना में कहीं अधिक प्राचीन है। कवि भी गौरी के चरणों की सेवा करते हुए विष्णु के समान भक्ति दिखाता है और कई स्थानों पर विष्णु को देवताओं में सबसे महान बताता है।  हालांकि बिप्र ने केवल जैमिनी के लेखन का अनुवाद किया है, उनकी रचनाएं उनकी अपनी कल्पना और मौलिकता को दर्शाती हैं। हरिहर बिप्र को संरक्षण देने वाला राजा कोमतापुर का दुर्लभनारायण था। हरीबर बिप्रा का जन्म तेरहवीं शताब्दी में हुआ माना जाता है।

1. 1 2  ভূপেন্দ্ৰ নাথ চৌধুৰী (১৯৯৫). *সোণৰ অসম*. খগেন্দ্ৰনাৰায়ণ দত্তবৰুৱা, লয়াৰ্ছ বুক ষ্টল. पपृ॰ ১৩. `|year=` में तिथि प्राचल का मान जाँचें (मदद)
2. 1 2  অসমীয়া সাহিত্যৰ সমীক্ষাত্মক ইতিবৃত্ত। প্ৰকাশক - প্ৰতিমা দেৱী। লেখক - সত্যেন্দ্ৰনাথ শৰ্মা, ১৯৯৬, গুৱাহাটী, পৃষ্ঠা ৫৭-৫৯
3. ↑  নেওগ, মহেশ্বৰ (১৯৮৬). *মহেশ্বৰ নেওগ ৰচনাৱলী- প্ৰথম খণ্ড*. গুৱাহাটী: ডক্টৰ মহেশ্বৰ নেওগ প্ৰকাশন ন্যাস পৰিষদ. पपृ॰ ৫২০-২৯. `|year=` में तिथि प्राचल का मान जाँचें (मदद)
4. ↑  ভৰালী, হেমন্ত কুমাৰ (২০০১). *এহেজাৰ বছৰৰ এশগৰাকী অসমীয়া*. গুৱাহাটী: চিত্ৰলেখা পাব্লিকেশ্বন্‌ছ. पपृ॰ ২৯৮-২৯৯. `|year=` में तिथि प्राचल का मान जाँचें (मदद)
खेजड़ली गाँव का बलिदान सन 1730 के राजस्थान के मारवाड़ (आज का जेसलमेर और जोधपुर) में राणा अभयसिंह का राज था, वो अपने मेहरान गढ़ किले में फुल महल नाम से एक महल बनवा रहे थे तो उनको चुना पकाने के लिए लकड़ियों की जरूरत पड़ी उन्होंने अपने मंत्री गिरधारी दास भंडारी से लकड़ी की व्यवस्था करने के लिए कहा।
तो मंत्री गिरधारी दास की नज़र किले से 24 किलोमीटर दूर खेजड़ली गाँव पर पड़ी और वो अपने सिपाहियों के साथ खेजडली गाँव पहुँच गया।
उनके सिपाहियों ने रामो जी खोड बिश्नोई के घर के पास का वृक्ष काटने को कुल्हाड़ी चलाई तो कुल्हाड़ी की आवाज सुनकर रामो जी खोड की पत्नी अमृता बिश्नोई ने उन्हें अपने समाज के नियमो का हवाला देकर रोका तो वे नहीं रुके।
तो फिर अमृता देवी उस खेजड़ी वृक्ष से लिपट गई और बोली "सर साठे रुख रहे तो भी सस्तो जाण"।
इस तरह अमृता देवी बिश्नोई की 3 पुत्रियों ने भी माँ का बलिदान देख कर खुद ने भी बलिदान दे दिया।
इसी प्रकार खेजड़ली गाँव सहित आस पास के चोरासी गाँवो के 363 लोगो ने अपना बलिदान खेजड़ी से लिपट के दे दिया उन सभी 363 लोगो की सूची निचे दी गई।

सन्दर्भ
-------

1. ↑  *A Glossary of the Tribes and Castes of the Punjab and North-West Frontier Province: A.-K*. Atlantic Publishers & Dist. 1997. पपृ॰ 114–. आई॰ऍस॰बी॰ऍन॰ 978-81-85297-69-9. मूल से 7 जनवरी 2014 को पुरालेखित. अभिगमन तिथि 20 अप्रैल 2020.
2. ↑  Banavārī Lāla Sahū (2002). *Paryāvaraṇa saṃrakshaṇa evaṃ Khejaṛalī balidāna*. Bodhi Prakāśana.
3. ↑  श्रीकृष्ण बिश्नोई (1991). *Biśnoī dharma-saṃskāra*. Dhoka Dhorā Prakāśana. पृ॰ 36.
4. ↑  चोरासी गांव की सूची,सामाजिक न्यायिक मुख्यालय।

इन्हें भी देखें
---------------

* बिश्नोई
* मुकाम
* जाम्भोलाव धाम
* बिश्नोई जाट
*
**अमात्य राक्षस**, धनानंद का मंत्री था जो नन्द वंश का अन्तिम शासक था।

परिचय
-----

अपने गुरु चाणक्य के कुशल मार्गदर्शन में चन्द्रगुप्त मौर्य ने नंद वंश के अंतिम सम्राट घननंद को पराजित कर दिया और मगध का सम्राट बन गया। युद्ध में नंद राज्य के मंत्री और सेनापति या तो मारे गए या बंदी बना लिए गए परन्तु प्रधान अमात्य राक्षस उनके हाथ नहीं आया। अपने स्वामी घननंद के प्रति सेवकभाव रखते हुए वह किसी दूर प्रदेश में जाकर चन्द्रगुप्त मौर्य के विरुद्ध षडयंत्र करने लगा। राक्षस बहुत ही कुशल और योग्य प्रशासक था। उसी के बल पर मगध एक शक्तिशाली राज्य बन चुका था।

चाणक्य जब अपनी कूटनीति और सैनिकबल से राक्षस को पकड़ने में असफल हो गए तो उन्होंने राक्षस के परममित्र सेठ चंदनदास को मृत्युदंड देने की घोषणा कर दी। इस घोषणा को सुनकर राक्षस से रहा नहीं गया और वह उसके प्राण बचने के लिए वधस्थल पर जा पहुंचा और आत्मसमर्पण करके अपने मित्र चंदनदास को मुक्त करने की याचना की।

राक्षस के आने का समाचार सुनकर चन्द्रगुप्त और चाणक्य वहां पहुँच गए। राक्षस ने उनके सामने भी अपना अनुरोध दुहराया।

राक्षस का बुद्धिकौशल, उसकी नीतिकुशलता, प्रशासकीय योग्यता और कूटनीतिक चातुर्य का चाणक्य भी लोहा मानते थे। उन्होंने राक्षस से विनम्रतापूर्वक कहा – "अमात्य, हमारी दृष्टि में आपने मगध राज्य के विरुद्ध षडयंत्र किये हैं पर हम आप जैसे योग्य मंत्री को खोना नहीं चाहते। मगध राज्य की उन्नति के लिए जिस कर्मठता और सेवाभाव से आपने अनीतिक और क्रूर शासक घननंद के लिए कार्य किये हैं उसी प्रकार यदि आप सुयोग्य और नीतिपरक चन्द्रगुप्त के लिए प्रधान अमात्य का पद स्वीकार कर लें तो आपके मित्र के प्राण बच सकते हैं।

अपने मित्र के प्राण की रक्षा के लिए राक्षस के सम्मुख और कोई उपाय नहीं था। मगध राज्य के हित के लिए भी उसे चाणक्य का अनुरोध स्वीकार करना पड़ा. राक्षस द्वारा पद संभालने के बाद चन्द्रगुप्त मौर्य को अपने विराट साम्राज्य में कुशल प्रशासन की स्थापना में कोई कठिनाई नहीं आई।

उपर्युक्त कथा विशाखदत्त द्वारा रचित महान नाटक मुद्राराक्षस में वर्णित है।
श्री माता अमृतानंदमयी देवी का मुख्य आश्रम
अमृतापुरी मूल रूप से परयाकदावु, माता अमृतानंदमयी देवी का मुख्य आश्रम है, जो विश्व प्रसिद्ध आध्यात्मिक गुरु हैं, जिन्हें हगिंग संत भी कहा जाता है। उन्हें "अम्मा" से भी जाना जाता है, जिसका अर्थ कई दक्षिण भारतीय भाषाओं में 'माँ' होता है। यह स्थान माता अमृतानंदमयी मठ का अंतर्राष्ट्रीय मुख्यालय भी है। यह केरल राज्य में स्थित है, जो करुणागपल्ली से 8Km, कोल्लम से 29Km दूर, तिरुवनंतपुरम से लगभग 110 किमी उत्तर में और कोच्चि से 120 किमी दक्षिण में स्थित है।।अमृतापुरी वह नाम भी है जिससे अब आश्रम का स्थान जाना जाता है।

अमृतापुरी 100 एकड़ भूमि में फैला हुआ है और मुख्यालय भी है, और अमृता विश्‍व विद्यापीठम् उर्फ अमृता विश्वविद्यालय के सात परिसरों में से एक है।

"Embracing the World" माता अमृतानंदमयी मठ के तहत संचालित एक वैश्विक चैरिटी फाउंडेशन है।

आश्रम का इतिहास
---------------

प्रारंभ में, आश्रम अम्मा का पारिवारिक घर था। धीरे-धीरे, अम्मा ने और अधिक शिष्यों को आकर्षित किया, उनके लिए झोपड़ियों का निर्माण किया गया। उसी तरह जिस साधारण कमरे में अम्मा रहती हैं, वह भी बनायी गयी थी। आश्रम के प्रारंभिक वर्षों में, परिवार गौशाला में दर्शन हुए। गौशाला को अंततः एक छोटे से मंदिर, कलारी में बदल दिया गया, जो आज भी मौजूद है (अब इसका उपयोग पूजा करने के लिए किया जाता है। )

आखिरकार अम्मा के दर्शन के लिए आने वाले दर्शकों की संख्या कलारी की क्षमता से अधिक हो गई। इस समय काली मंदिर का निर्माण हुआ था। यह आश्रम में पहली बड़ी सीमेंट संरचना थी, जिसे केवल एक मामूली बजट के साथ बनाया गया था, और इसे पूरा होने में पांच साल लगे (1988 से 1992)। अम्मा के निर्देशों के अनुसार काली मूर्ति ( दक्षिणेश्वर काली मंदिर में काली पर आधारित) को कोलकाता में तैयार किया गया था। काली मंदिर ने अगले कुछ वर्षों तक अम्मा के दर्शन हॉल के रूप में कार्य किया।

2000 के बाद, आश्रम में आने वाली बड़ी भीड़ के लिए काली मंदिर बहुत छोटा हो गया, और मंदिर के पीछे एक विशाल हॉल बनाया गया। मुख्य दर्शन हॉल दक्षिणी भारत (30,000 वर्ग फुट) में सबसे बड़ा ऐसा हॉल है जिसमें बिना किसी बाधा के एक निर्बाध दृश्य है। यह मुख्य हॉल वह जगह है जहाँ नियमित रूप से भजन और दर्शन होते हैं। 

अमृतापुरी में अब गृहस्थों और आगंतुकों के लिए फ्लैट, आश्रम कॉलेज में पढ़ने वाले छात्रों के लिए छात्रावास, बड़े डाइनिंग हॉल, कार्यालय और विभाग और एक अस्पताल शामिल हैं। 2004 के हिंद महासागर सुनामी के बाद, (जब आश्रम गंभीर रूप से प्रभावित हुआ था) अमृता सेतु पुल का निर्माण नदी के उस पार आसान पहुंच के लिए किया गया था। पुल का उद्घाटन भारत के पूर्व राष्ट्रपति एपीजे अब्दुल कलाम ने किया था।

संदर्भ
------

1. ↑  "Official website of Amrita University".
2. ↑  "Official website of Sri Mata Amritanandamayi Dev of Amritapuri".
3. ↑  "Embracing the World, a charitable trust".
4. ↑  "History of Amritapuri". *Amma, Mata Amritanandamayi Devi* (अंग्रेज़ी में). अभिगमन तिथि 2019-10-28.
5. ↑  "President Kalam inaugurates Amrita Setu". *Amma, Mata Amritanandamayi Devi* (अंग्रेज़ी में). 2006-12-20. अभिगमन तिथि 2019-10-28.
| खिलाफतخِلافة |
| --- |
|  |
| प्रमुख खिलाफत
* रशीदुन ख़िलाफ़त
* उमय्यद ख़िलाफ़त
* अब्बासी ख़िलाफ़त
* ऑटोमन ख़िलाफ़त
 |
| समानांतर ख़िलाफ़त
* फातिमी खिलाफत
* कोर्डोबा खिलाफत
* अलमोहद ख़िलाफ़त
* सोकोटो ख़िलाफ़त
 |
|  इस्लाम प्रवेशद्वार |
| * दे
* वा
* सं
 |

**अल्मोराविद राजवंश** (बर्बर भाषा: ⵉⵎⵔⴰⴱⴹⵏ, इम्ब्रेन) मोरक्को में केंद्रित एक शाही बर्बर मुस्लिम राजवंश था। इन्होंने 11 वीं शताब्दी में एक साम्राज्य की स्थापना की जो पश्चिमी मगरेब और अल-अंडलस तक फैला हुआ था। अब्दल्लाह इब्न यासीन द्वारा स्थापित, अल्मोराविद राजधानी मराकेश शहर था, जो 1062 में स्थापित एक सत्तारूढ़ घर था। राजवंश सहारा के नामांकित बर्बर जनजातियों, लमातुना और गुडाला, द्ररा, नाइजर और क्षेत्र के बीच के क्षेत्र को पार करते हुए, सेनेगल नदियों तक थे।

अल-अंडलस के इबेरियन ईसाई साम्राज्यों के पतन को रोकने में अल्मोराविड्स महत्वपूर्ण थे, जब उन्होंने 1086 में सग्रराजों की लड़ाई में कास्टिलियन और अर्गोनी सेनाओं के गठबंधन को निर्णायक रूप से हराया। इससे उन्हें साम्राज्य को नियंत्रित करने में सक्षम बनाया गया जो 3,000 किलोमीटर (1,900 मील) उत्तर से दक्षिण तक। हालांकि, राजवंश का शासन अपेक्षाकृत अल्पकालिक था। अल्मोराविद अपनी शक्ति की ऊंचाई पर गिर गए- जब वे इब्न तुमार्ट द्वारा शुरू किए गए मसूमुदा के नेतृत्व वाले विद्रोह को रोकने में नाकाम रहे। नतीजतन, उनके अंतिम राजा इशाक इब्न अली को 1147 ईस्वी में मार्रोश में अलमोहाद खलीफा ने मारा था, जिन्होंने उन्हें मोरक्को और अल-अंडलुस में एक शासक राजवंश के रूप में बदल दिया था।

सन्दर्भ
-------

1. ↑  Extract from *Encyclopedia Universalis on Almoravids* Archived 2009-12-30 at the Wayback Machine.
**बस्नेत** वा **बस्न्यात** नेपाल, भारत तथा अन्य स्थानोमे बसोबास करनेवाले हिन्दू धर्मावलम्बी विशेषतयः नेपाली क्षेत्री पारिवारिक नाम है।  बस्नेत पाँच काजी परिवारोंमे से एक है। अन्य चार परिवार बिष्ट, पाण्डे, कुँवर और थापा है।  पाण्डे परिवारसे इस परिवारका पुराना रिस्ता है। 

बस्नेत पूर्णतय नेपाली क्षत्रिय जाति जिसको क्षेत्री कहते हैं। ये परिवार भारोपेली आर्य समुदायसे है। ये परिवार ज्यादातर सतारुढ क्षत्रिय वर्गके रुपमे जमिनदार, मुखिया, काजी, जिम्मल और पंच जैसे उच्चतम पदोमें इतिहाससे जानेजाते हैं।  कुछ राज्योंमे जैसेकि खप्तड देशमें बस्नेत राजा ने शासन किया था। बस्नेतोंमे गोत्रके आधार से विभाजन है। *श्रीपाली*, *खपतरी*, *खुलाल*, *लामिछाने*, *बलामी*, आदि बस्नेतके उपसमुह है।

श्रीपाली बस्नेत
---------------

श्रीपाली बस्नेत भारद्वाज गोत्रके होते हैं।

खपतरी बस्नेत
------------

खपतरी बस्नेत कौशिक गोत्रके होते हैं।

खुलाल बस्नेत
------------

खुलाल बस्नेत धनंजय गोत्रके होते हैं।

लामिछाने बस्नेत
---------------

लामिछाने बस्नेत गर्ग गोत्रके होते हैं।

स्रोत
-----

1. ↑  "बस्नेत:वैश्विक प्रोफाइल". मूल से 25 मार्च 2017 को पुरालेखित. अभिगमन तिथि 2017-03-10.
2. ↑  "बस्नेत परिवार". मूल से 15 जनवरी 2018 को पुरालेखित. अभिगमन तिथि 2017-03-11.
3. ↑  "संग्रहीत प्रति". मूल से 13 मार्च 2017 को पुरालेखित. अभिगमन तिथि 12 मार्च 2017.
4. 1 2  "पाँच काजी परिवार". मूल से 12 मार्च 2017 को पुरालेखित. अभिगमन तिथि 2017-03-11.
5. 1 2 3 4  "बस्नेतके समुह और गोत्र". मूल से 16 सितंबर 2016 को पुरालेखित. अभिगमन तिथि 2017-03-10.
6. ↑  "श्रीपाली बस्नेतके गोत्र". मूल से 7 अक्तूबर 2016 को पुरालेखित. अभिगमन तिथि 2017-03-10.

ये भी देखिए
-----------
समद्विभाजन विधि
संख्यात्मक विश्लेषण के क्षेत्र में, **समद्विभाजन विधि** (Bisection method) अरैखिक समीकरण का मूल निकालने की एक संख्यात्मक विधि है। यह एक पुनरावृत्‍तिमूलक विधि (इटरेटिव मेथड) है।

विधि
----

समद्विभाजन विधि समीकरण *f*(*x*) = 0 के वास्तविक मूल निकालने के लिये प्रयुक्त होती है। यदि यह फलन अन्तराल [*a*, *b*] में सतत हो और *f*(*a*) तथा *f*(*b*) के चिह्न **विपरीत** हों तो *a* और *b* को मूल का 'ब्रैकेट' कहते हैं क्योंकि मूल इसी बीच में कहीं होगा।

प्रत्येक चरण में इस विधि में मूल-अन्तराल का मध्य बिन्दु *c* = (*a*+*b*) / 2 निकाला जाता है। फिर *f*(*c*) का मान निकालते हैं। यदि, *f*(*c*) = 0 तो *c* ही समीकरण का मूल है किन्तु ऐसा होने की सम्भावना बहुत कम होती है। अब यदि *f*(*a*) और *f*(*c*) के चिह्न परस्पर विपरीत हैं तो मूल का ब्रैकेट [a, c] होगा अन्यथा [b, c] होगा।

इस प्रकार बार-बार मूल का ब्रैकेट आधा करते हुए अन्ततः मूल के अत्यधिक निकट पहुँच जाते हैं और गणना रोक दी जाती है।

उदाहरण
------

माना कि समद्विभाजन विधि से निम्नलिखित समीकरण का मूल निकालना है-

{\displaystyle f(x)=x^{3}-x-2\,.}
सबसे पहले हमें दो संख्याएँ {\displaystyle a} और {\displaystyle b} ढ़ूढना है ताकि {\displaystyle f(a)} तथा {\displaystyle f(b)} के मानों का चिह्न एक दूसरे के उल्टा हो। इस फलन के लिये, {\displaystyle a=1} तथा {\displaystyle b=2} इस शर्त को पूरा करते हैं क्योंकि,

{\displaystyle f(1)=(1)^{3}-(1)-2=-2} (**ऋण** चिह्न)
तथा

{\displaystyle f(2)=(2)^{3}-(2)-2=+4\,.} (**धन** चिह्न)
चूँकि फलन सतत है, इसलिये मूल अन्तराल [1, 2] के बीच में कहीं होगा।

अब इस अन्तराल का मध्य बिन्दु निकालते हैं:

{\displaystyle c\_{1}={\frac {2+1}{2}}=1.5}
इस बिन्दु पर फलन का मान है : {\displaystyle f(c\_{1})=(1.5)^{3}-(1.5)-2=-0.125}. यह मान **ऋणात्मक** है। इसका अर्थ यह हुआ कि मूल अन्तराल [1.5, 2] के बीच में होगा। इसी तरह करते जाने पर मूल को घेरने वाला अन्तराल निरन्तर कम होता जायेगा। इसे निम्नांकित सारणी में दिखाया गया है।

| Iteration | {\displaystyle a\_{n}} | {\displaystyle b\_{n}} | {\displaystyle c\_{n}} | {\displaystyle f(c\_{n})} |
| --- | --- | --- | --- | --- |
| 1 | 1 | 2 | 1.5 | −0.125 |
| 2 | 1.5 | 2 | 1.75 | 1.6093750 |
| 3 | 1.5 | 1.75 | 1.625 | 0.6660156 |
| 4 | 1.5 | 1.625 | 1.5625 | 0.2521973 |
| 5 | 1.5 | 1.5625 | 1.5312500 | 0.0591125 |
| 6 | 1.5 | 1.5312500 | 1.5156250 | −0.0340538 |
| 7 | 1.5156250 | 1.5312500 | 1.5234375 | 0.0122504 |
| 8 | 1.5156250 | 1.5234375 | 1.5195313 | −0.0109712 |
| 9 | 1.5195313 | 1.5234375 | 1.5214844 | 0.0006222 |
| 10 | 1.5195313 | 1.5214844 | 1.5205078 | −0.0051789 |
| 11 | 1.5205078 | 1.5214844 | 1.5209961 | −0.0022794 |
| 12 | 1.5209961 | 1.5214844 | 1.5212402 | −0.0008289 |
| 13 | 1.5212402 | 1.5214844 | 1.5213623 | −0.0001034 |
| 14 | 1.5213623 | 1.5214844 | 1.5214233 | 0.0002594 |
| 15 | 1.5213623 | 1.5214233 | 1.5213928 | 0.0000780 |

13 आवृत्तियों के बाद स्पष्ततः मूल लगभग 1.521 पर कन्वर्ज होता दिख रहा है।

इन्हें भी देखें
---------------

* मिथ्या स्थिति विधि
* छेदिका विधि
* न्यूटन की विधि
अन्य प्रयोगों के लिए, सिमरन (बहुविकल्पी) देखें।
**सिमरन** (गुरुमुखी ਸਿਮਰਨ, हिन्दी: सिमरण, सिमरन) एक पंजाबी शब्द है जो संस्कृत शब्द से लिया है, *स्मारिका*, "स्मरण, स्मरण, और स्मरण का कार्य," जो किसी के जीवन में उच्चतम पहलू और उद्देश्य हो सकता है। यह स्वयं के सर्वश्रेष्ठ पहलू का निरंतर स्मरण है, और/या ईश्वर का निरंतर स्मरण (या भावना), इस प्रकार आध्यात्मिकता का परिचय देने के लिए उपयोग किया जाता है। बाहर के सांसारिक कार्यों को अंजाम देते हुए इस राज्य को निरंतर बनाए रखा जाता है।

संत मत
------

संत मत में सिमरन शब्द दीक्षा के दौरान सतगुरु द्वारा दिए गए मंत्र को दोहराने की साधना के लिए उपयोग किया जाता है। मंत्र को ही सिमरन भी कहा जाता है। सिमरन पुनरावृत्ति ध्यान के दौरान और इसके बाहर भी की जाती है, हालांकि इस मंत्र को बाद में स्वयं या भगवान की वास्तविक भावना के पक्ष में गिरा दिया जाता है, जो कि जाप के माध्यम से एकरसता से बाहर होने के कारण होता है। इस प्रकार मंत्र का उपयोग केवल उस बिंदु तक किया जाता है, एकरसता और पहले से गठित पैटर्न टूट जाते हैं। इसके बाद शुद्ध सिमरन साधक द्वारा किया जाता है।

यह भी देखें
-----------

* विपश्यना
* ध्यान
* हिंदू धर्म में ध्यान

संदर्भ
------

1. ↑  "Ek Omkaar Satnam Audio Discourse". मूल से 16 अप्रैल 2014 को पुरालेखित. अभिगमन तिथि 7 सितंबर 2020.
2. ↑  Simran What it means and its uses, by Kirpal Singh.
डॉ. सुजाता चौधरी प्रसिद्ध इतिहासकार प्रो. मृदुला मुखर्जी के साथ
सुजाता चौधरी (English : Sujata Chaudhary) वरिष्ठ हिन्दी साहित्यकार, सम्पादक तथा लोकोपकारक हैं, इनका लेखन नाम सुजाता है | इनके द्वारा अधिकांश पुस्तकें महात्मा गाँधी के विचारों तथा कार्यों पर लिखी गयी हैं |

प्रारम्भिक जीवन
---------------

सुजाता चौधरी अन्तर्राष्ट्रीय हिन्दी सम्मेलन, हंगरी में
सुजाता चौधरी का जन्म पटना के एक शिक्षित परिवार में 06 जनवरी 1964 को हुआ था | इनके पिता डॉ. इन्द्रदेव शर्मा समस्तीपुर कॉलेज के प्राचार्य थे, उनकी स्मृति में ललित नारायण मिथिला विश्वविद्यालय द्वारा राजनीति शास्त्र का स्वर्ण पदक दिया जाता है | इन्होंने डॉक्टरेट सहित राजनीति शास्त्र और इतिहास में दो स्नातकोत्तर उपाधि प्राप्त की है | इन्होने कुछ वर्षों तक महाविद्यालय में अध्यापन भी किया |

लेखन
----

इनके अधिकांश लेखन की पात्र ग्रामीण महिलाएँ हैं | गाँधीवादी लेखन के साथ-साथ ये धर्म, राजनीति, इतिहास और स्त्री अधिकारों पर लिखती हैं | इन्होंने उपन्यास, कहानी-संग्रह, जीवन चरित, यात्रा वृतान्त, पटकथा आदि कई विधाओं में लिखा है | इनकी कुछ प्रकाशित पुस्तकें हैं :

* दुःख भरे सुख
* कश्मीर का दर्द
* दुःख ही जीवन की कथा रही
* प्रेमपुरुष
* मर्द ऐसे ही होते हैं
* सच होते सपने
* संक्षिप्त श्रीमद्भागवतम
* श्री चैतन्यदेव
* बापू और स्त्री
* महात्मा का अध्यात्म
* गाँधी की नैतिकता
* गाँधी और सुभाष
* गाँधी और भगत सिंह
* चालू लड़की
* बापू कृत बालपोथी
* सौ साल पहले : चम्पारण का गाँधी
* मैं पृथा ही क्यों न रही
* चम्पारण सत्याग्रह

ये अंतर्राष्ट्रीय हिन्दी सम्मेलन द्वारा प्रकाशित पत्रिका आधारशिला, एचटी मीडिया समूह द्वारा प्रकाशित कादम्बिनी, प्रकाशन विभाग द्वारा प्रकाशित आजकल समेत कई पत्रिकाओं में नियमित रूप से लिखती हैं | इनकी सैकड़ों कहानियाँ आकाशवाणी से भी प्रसारित हो चुकी हैं |

फिल्म तथा शोध
-------------

महात्मा गाँधी को बिहार लाने वाले चम्पारण जिले के नील की खेती करने वाले एक किसान राजकुमार शुक्ल पर लिखा गया उपन्यास "सौ साल पहले" इसी वर्ष प्रकाशित हुआ है | जिसका विमोचन महात्मा गाँधी के प्रपौत्र तुषार गाँधी तथा सामाजिक कार्यकर्त्ता मेधा पाटेकर आदि ने चम्पारण में किया था | विमोचन के छह माह से भी कम अवधि में पंजाबी विश्वविद्यालय, पटियाला में इस उपन्यास को शोध के लिए चुना गया | "बापू और स्त्री" नामक किताब पर डॉक्यूमेन्ट्री फिल्म भी बन रही है |

लोकोपकार
--------

सुजाता चौधरी लोकोपकार के विभिन्न कार्य करती रही हैं | वे श्री रास बिहारी मिशन न्यास की संस्थापक प्रबन्धन्यासी हैं, यह न्यास महिलाओं को रोजगारपरक प्रशिक्षण, ग्रामीण बच्चों के लिए न्यूनतम शुल्क सीबीएसई विद्यालय का संचालन, विधवा तथा परित्यक्ताओं को पूँजीगत अनुदान, वृन्दावन में धर्मार्थ गृह आश्रय का संचालन आदि करता है | वे तथा उनके चिकित्सक पति डॉ. अमरेन्द्र नारायण चौधरी वंचित वर्गों तक उन्नत शिक्षा तथा स्वास्थ्य सेवाओं की आसान पहुँच के लिए काम करते हैं | इन्होंने बिहार के बाँका जिले के एक सुदूर पिछड़े गाँव में शिक्षा तथा स्वरोजगार की उपलब्धता के उद्देश्य से निःशुल्क महात्मा गाँधी विद्या संस्थान तथा गाँधी आश्रम स्थापित करने के लिए अपनी 13 बीघे जमीन दान कर दी है |

सन्दर्भ
-------

1. 
2. 
3. 
4. 
5. 
6. 
7. 
8. 
9. 
10. 

  

```
श्रेणियाँ: हिंदी | हिंदी साहित्य | हिंदी साहित्यकार | भारतीय साहित्य | साहित्य
```

1.
विश्व के कुछ शहरों में घरों को संख्यांक देने की यह परंपरा है कि सड़क की एक तरफ सम अंक होते हैं और सड़क की दूसरी तरफ विषम अंक। यदि किसी घर-ढूंढते हुए वाहनचालक को घर-संख्या मालूम हो तो उसे सड़क के केवल एक ही ओर देखने की आवश्यकता होती है
गणित में **सम** (even) ऐसी संख्याओं को कहा जाता है जो 2 द्वारा पूर्णतः विभाज्य (DIVIDABLE) हों, जैसे कि 0 2 4 6 8 10इत्यादि। यही कहने का एक और तरीका है कि सभी सम अंक 2 के गुणज (MULTIPLE) होते हैं। इस से विपरीत **विषम** (odd) अंक ऐसे अंकों को कहा जाता है, जो २ द्वारा विभाज्य नहीं होते, जैसे 1 3 5 7 9 11आदि। यद्यपि मूल रूप से सम-विषम की अवधारणा अंको पर लगाई जाती थी, आधुनिक गणित में इसे अन्य चीज़ों पर भी लागू किया जाता है। किसी चीज़ की **गणितीय समता** (parity) उसका वह लक्षण होती है जो यह बतलाए कि वह सम है या विषम।

अंतिम अंक द्वारा समता-विषमता बताना
----------------------------------

यदि कोई संख्या सम है तो उसका अंतिम अंक भी सम ही होता है और इसी तरह विषम संख्या का अंतिम अंक भी केवल विषम ही हो सकता है। उदाहरण के लिए १२,३४,३४७ को अगर २ से विभाजित किया जाए तो यह विषम पाया जाएगा और यह इसके अंतिम अंक (७) को देखकर बिना कोई विभाजन करे तुरन्त ही बताया जा सकता है क्योंकि ७ स्वयं एक विषम अंक है।

इन्हें भी देखें
---------------

* अंक शून्य एक सम संख्या है। शून्य धनात्मक भी है ऋणात्मक भी है ᴳᶰㅤRomeoᶠᶠGᴀᴍᴇʀᴢᴏɴᴇᶠ

सन्दर्भ gmail
-------------

1. ↑  Learning Mathematics Standard Six, M.Raphael, Jeevandeep Prakashan Pvt Ltd, *... Even numbers are numbers whose digit in the units place is either 0, 2, 4, 6 or 8. Odd numbers are numbers whose digit in the units place is either 1, 3, 5, 7 or 9 ...*
**अस्तोरगा बड़ा गिरजाघर** (स्पैनिश: Catedral de Santa María de Astorga) एक रोमन कैथोलिक गिरजाघर है। ये स्पेन के अस्तोरगा शहर में स्थित है। इसे 1931ई. राष्ट्रया विरासत घोषित कर दिया गया।

इतिहास
------

Cathedral interior.
Cathedral altarpiece.
इसका निर्माण 1471 ई. में शुरू हुआ था। ये 18 वीं सदी तक चलती रही। शुरू में ये गोथिक शैली में बनाई गयी थी। पर बाद में इसमें और शैलिओं में भी कम किया गया। जैसे की इसका मठ पूर्व रोमानिस्किऊ शैली में, और टावर बारोक शैली में बनाया गया है। इसके साथ ही अन्तोनी गौदी द्वारा बनाया हुआ अपिस्कोपल महिल स्थित है।

गैलरी
-----

* 
* 
* 
* 
*

बाहरी कड़ियाँ
-------------

* Official website
* The Art of medieval Spain, A.D. 500-1200, an exhibition catalog from The Metropolitan Museum of Art Libraries (fully available online as PDF), which contains material on Astorga Cathedral (no. 70)

|  |  |
| --- | --- |
|  | **Astorga Cathedral** से संबंधित मीडिया विकिमीडिया कॉमंस पर उपलब्ध है।  |

निर्देशांक: 42°27′28″N 6°03′25″W﻿ / ﻿42.45778°N 6.05694°W﻿ / 42.45778; -6.05694

सन्दर्भ
-------
**फ़ाइनेस** बढ़िया टिन-ग्लेज़्ड मिट्टी के बर्तनों के लिए सामान्य अंग्रेजी भाषा का शब्द है। चित्रित सजावट के लिए उपयुक्त सफेद मिट्टी के बर्तनों के शीशे का आविष्कार, सीसे के शीशे की स्लिप में टिन के ऑक्साइड को मिलाकर, मिट्टी के बर्तनों के इतिहास में एक बड़ी प्रगति थी। ऐसा प्रतीत होता है कि यह आविष्कार नौवीं शताब्दी से पहले ईरान या मध्य पूर्व में किया गया था। इस परिणाम को प्राप्त करने के लिए 1,000 डिग्री सेल्सियस (1,830 डिग्री फ़ारेनहाइट) से अधिक तापमान पैदा करने में सक्षम भट्टी की आवश्यकता थी, जो परिष्कृत मिट्टी के बर्तन बनाने की सहस्राब्दियों की परंपराओं का परिणाम था। यह शब्द अब दुनिया के कई हिस्सों से विभिन्न प्रकार के मिट्टी के बर्तनों के लिए उपयोग किया जाता है, जिसमें कई प्रकार के यूरोपीय चित्रित बर्तन भी शामिल हैं, जिन्हें अक्सर चीनी मिट्टी के बरतन शैलियों के सस्ते संस्करणों के रूप में उत्पादित किया जाता है।

अंग्रेजी आम तौर पर फ़ाइनेस के प्रसिद्ध उप-प्रकारों के लिए कई अन्य शब्दों का उपयोग करती है। इतालवी टिन-ग्लेज़्ड मिट्टी के बर्तन, कम से कम शुरुआती रूपों को, अंग्रेजी में मायोलिका कहा जाता है, डच बर्तनों को डेल्फ़्टवेयर कहा जाता है, और उनके अंग्रेजी समकक्ष अंग्रेजी डेल्फ़्टवेयर, फ्रेंच, जर्मन, स्पेनिश, पुर्तगाली सामानों के लिए अंग्रेजी में सामान्य शब्द के रूप में "फ़ाइनेस" को छोड़ देते हैं। और अन्य देशों का उल्लेख नहीं किया गया है (यह सामान्य फ्रांसीसी शब्द भी है, और जर्मन में फ़ेयेंस भी है)। फ़ाइनेस नाम इटली के रवेना के पास रोमाग्ना में फ़ेंज़ा का फ्रांसीसी नाम है, जहां एक साफ, अपारदर्शी शुद्ध-सफेद जमीन पर चित्रित माजोलिका बर्तन, पंद्रहवीं शताब्दी की शुरुआत में निर्यात के लिए तैयार किया गया था।

15वीं सदी के मैनिसेज़ का हिस्पानो-मोरेस्क वेयर डिश, यूरोपीय फ़ाइनेस का सबसे प्रारंभिक प्रकार
तकनीकी रूप से, सीसा-चमकता हुआ मिट्टी के बर्तन, जैसे कि फ्रांसीसी सोलहवीं शताब्दी के सेंट-पोरचेयर वेयर, उचित रूप से फ़ाइनेस के रूप में योग्य नहीं हैं, लेकिन आमतौर पर अंतर बनाए नहीं रखा जाता है। अर्ध-कांचयुक्त पत्थर के बर्तनों को फ़ाइनेस की तरह चमकाया जा सकता है। मिस्र का फ़ाइनेस वास्तव में फ़ाइनेस या मिट्टी के बर्तन बिल्कुल भी नहीं है, बल्कि कांच के टुकड़े से बना है, और कांच के बहुत करीब है।

अंग्रेजी में 19वीं सदी के उपयोग में "फ़ाइनेस" का उपयोग अक्सर "रंगीन ग्लेज़ से सजाए गए राहत मॉडलिंग के साथ किसी भी मिट्टी के बर्तन" का वर्णन करने के लिए किया जाता था, जिसमें बहुत चमकीला वास्तुशिल्प टेराकोटा और विक्टोरियन माजोलिका शामिल थे, जो शब्द के अर्थों की सूची में और अधिक जटिलता जोड़ते हैं।
**आयुध भंडार**, जिसे **आयुध डिपो**, **आयुध आपूर्ति बिंदु (एएसपी)** , **गोला बारूद निपटान क्षेत्र (एएचए)**, या **आयुध डंप**  आदि कई प्रकार से नामित किया जाता है, एक सैन्य भण्डारण सुविधा है जिसमें गोला बारूद और विस्फोटकों का भण्डारण किया जाता है।

आयुध डंप को जलता देखते ब्रिटिश कमांडो
जिन्दा गोला बारूद और विस्फोटकों का भंडारण स्वाभाविक रूप से खतरनाक है। यहाँ उतराई, पैकिंग, और गोला बारूद के हस्तांतरण में दुर्घटनाओं की संभावना रहती है। कर्मियों या पास के गोला बारूद को नुकसान से बचने के लिए खास ध्यान रखा जाता है।

गहन निवारक उपायों के बावजूद, दुनिया भर के गोला बारूद डिपो, गैर-लड़ाकू आग और विस्फोट से पीड़ित हैं। हालांकि यह एक दुर्लभ घटना है, पर जब यह होता है तब इसका परिणाम विनाशकारी ही होता है। गोला बारूद डिपो में अपनी साइटों में से एक में भी मामूली विस्फोट होने पर, एक साथ आसपास के नागरिक इलाकों और इमारतों को तुरंत खाली करा आपातकालीन निकासी की जाती है। इस प्रकार, संग्रहीत गोला बारूद को अपने आप में एक सुरक्षित दूरी से अग्निशमन के बहुत ही सीमित प्रयास के साथ, कई दिनों या हफ्तों के लिए पूरी स्वयं विस्फोट होने लिए छोड़ दिया जाता है।

सन्दर्भ
-------

1. ↑  *How one conscript cost Russia $3.5 million Archived 2012-10-21 at the Wayback Machine*
फुटबॉल खिलाड़ियों का समूहसाँचा:SHORTDESC:फुटबॉल खिलाड़ियों का समूह
चेल्सी 
एक **फुटबॉल टीम** विभिन्न टीम स्पोर्ट फ़ुटबॉल के रूप में खेलने के लिए चुने गए खिलाड़ियों का एक समूह है। ऐसी टीमों को विरोधी टीम के खिलाफ मैच में खेलने के लिए चुना जा सकता है, **फुटबॉल क्लब** का प्रतिनिधित्व करने के लिए, समूह, राज्य या राष्ट्र,  ऑल-स्टार टीम या यहां तक ​​कि एक काल्पनिक टीम के रूप में चयनित (जैसे कि एक) सपने की टीम या सेंचुरी की टीम) और कभी भी वास्तविक मैच न खेलें।

सारांश
------

फुटबॉल की कई किस्में हैं, विशेष रूप से फ़ुटबॉल, ग्रिडिरियन फुटबॉल, ऑस्ट्रेलियन रूल्स फुटबॉल, गेलिक फुटबॉल, रग्बी लीग और रग्बी यूनियन। इन किस्मों और उनके संबंधित कोड के भीतर प्रत्येक टीम के लिए चुने गए खिलाड़ियों की संख्या में काफी अंतर हो सकता है। कभी-कभी, "टीम" शब्द उन लोगों तक सीमित होता है, जो एक मैच में मैदान पर खेलते हैं और हमेशा अन्य खिलाड़ियों को शामिल नहीं करते हैं जो प्रतिस्थापन या आपातकालीन खिलाड़ियों के रूप में भाग ले सकते हैं। "फुटबॉल दस्ते" का उपयोग इन समर्थनों और आरक्षित खिलाड़ियों के लिए किया जा सकता है।

फुटबॉल क्लब शब्द का सबसे अधिक उपयोग स्पोर्ट्स क्लब के लिए किया जाता है, जो एक अध्यक्ष के साथ एक संगठित या सम्मिलित निकाय है, समिति और नियमों का एक सेट जो एक या अधिक टीमों के निरंतर खेल अस्तित्व को सुनिश्चित करने के लिए जिम्मेदार है, जिन्हें नियमित प्रतियोगिता खेलने के लिए चुना जाता है (और जो कई अलग-अलग भाग ले सकते हैं। सबसे पुराने फुटबॉल क्लब 19 वीं सदी की शुरुआत में हुए थे। शब्द टीम और क्लब कभी-कभी समर्थकों द्वारा परस्पर उपयोग किए जाते हैं, हालांकि वे आम तौर पर क्लब के भीतर टीम के लिए सबसे अधिक विभाजन या प्रतियोगिता में खेलते हैं।

फुटबॉल कोड के बीच खिलाड़ी संख्याओं का भिन्नता
---------------------------------------------

पोर्ट एडिलेड फुटबॉल क्लब के 1914 चैंपियंस ऑफ ऑस्ट्रेलिया टीम के 18 वरिष्ठ खिलाड़ी
एक साथ खेल में भाग लेने वाले खिलाड़ियों की संख्या, इस प्रकार टीम का गठन होता है:

* फ़ुटबॉल: 11
	+ इनडोर फुटबॉल: 6
	+ फुटसल, समुद्र तट फुटबॉल, फाइव - ए - साइड फुटबॉल: 5
* अमरीकी फुटबॉल: 11
	+ अखाड़ा फुटबॉल: 8
* कनाडाई फुटबॉल: 12
* रग्बी प्रतियोगिता: 13
* रग्बी यूनियन: 15
	+ रग्बी सेवंस: 7
* गेलिक फ़ुटबॉल: 15
* ऑस्ट्रेलियाई फुटबॉल: 18

एसोसिएशन फुटबॉल टीमों की सूची
-----------------------------

* पुरुषों की फुटबॉल क्लबों की सूची
* पुरुषों की राष्ट्रीय संघ फुटबॉल टीमों की सूची
* महिला संघ फुटबॉल क्लबों की सूची
* महिलाओं की राष्ट्रीय संघ फुटबॉल टीमों की सूची

ऑस्ट्रेलियाई फुटबॉल टीमों की सूची
---------------------------------

* ऑस्ट्रेलियाई नियमों की सूची फुटबॉल क्लब

संदर्भ
------

1. ↑  Association, The Football. "Law 3 - The Players". *www.thefa.com* (अंग्रेज़ी में). मूल से 24 अप्रैल 2019 को पुरालेखित. अभिगमन तिथि 2017-05-31.
**सिमरन बग्गा** (जन्म **ऋषिबाला नवल**; 4 अप्रैल 1976), जिसे **सिमरन** के नाम से जाना जाता है, सबसे सफल भारतीय फिल्म अभिनेत्री, निर्माता, शास्त्रीय नर्तकी, मॉडल और टेलीविजन व्यक्तित्व में से एक हैं। वह मुख्य रूप से तमिल और तेलुगु फिल्मों के साथ-साथ हिंदी, मलयालम और कन्नड़ की कुछ फिल्मों में दिखाई दी हैं। वह भारतीय फिल्म उद्योग में अपने नृत्य और अभिनय कौशल के लिए जानी जाती हैं। अपने लंबे फ़िल्मी करियर में, उन्होंने तीन फ़िल्मफ़ेयर पुरस्कार दक्षिण, एक तमिलनाडु राज्य फिल्म पुरस्कार सर्वश्रेष्ठ अभिनेत्री, तीन सिनेमा एक्सप्रेस पुरस्कार, दो कलीममणि पुरस्कार, कई क्षेत्रीय पुरस्कार और नामांकन प्राप्त किए हैं। 

हालांकि सिमरन शुरू में एक फैशन डिजाइनर बनने की ख्वाहिश रखती थीं, लेकिन उन्होंने भारतीय फिल्म उद्योग में शामिल होने के प्रस्ताव को स्वीकार कर लिया, जो शो *सुपरहिट मुकबला* में एक एंकर के रूप में उनकी प्रसिद्धि के कारण आया। कुछ हिंदी फिल्मों में अभिनय करने के बाद, उन्होंने बाद में अरशद वारसी के साथ *तेरे मेरे सपने* (1996) के साथ पहली सफलता हासिल की। इसके बाद, उन्होंने मलयालम फिल्म *इंद्रप्रस्थम* (1996) और कन्नड़ फिल्म *सिम्हा मारी* (1997) के माध्यम से दक्षिण भारतीय सिनेमा में अपनी शुरुआत की। उसी वर्ष, उसने *वीआईपी* (1997) के माध्यम से तमिल में शुरुआत की और उसके बाद अपने शुरुआती करियर में व्यावसायिक सफलताओं की एक कड़ी थी। 1999 में, सिमरन को तमिल फिल्मों *थुलधा मनमम थुल्लुम* (1999) और *वैली* (1999) में महत्वपूर्ण प्रशंसा मिली, जिसने उस समय तमिल सिनेमा में सबसे सफल अभिनेत्री के रूप में खुद को स्थापित किया। अपने कैरियर के चरम पर वह एक की भूमिका निभाने के लिए सहमति व्यक्त की प्रतिपक्षी में *पार्थेन रसीथेन* (2000) और एक से एक पीड़ित महिला को शादी से पहले समझौते में *प्रियमानावाले*(2000), दोनों वाणिज्यिक और महत्वपूर्ण सफलताओं बनने के लिए पर चला गया। 

सिमरन को अपना पहला फिल्मफेयर अवार्ड *कन्नथिल मुथमित्तल* (2002) के लिए सर्वश्रेष्ठ तमिल अभिनेत्री के लिए मिला, एक गोद ली हुई 9 वर्षीय बेटी की माँ के रूप में। सिमरन कमल हासन के साथ दो कॉमेडी फिल्मों में भी दिखाई दीं; 2002 में रिलीज़ हुई *पम्माल के। सांबंडम* और *पंचतन्तिराम* । तेलुगु में, सिमरन ने व्यावसायिक रूप से सफल फिल्मों की एक श्रृंखला में अभिनय किया; *समरसिम्हा रेड्डी* (1999), *कालीसुंदम रा* (2000) और *नरसिम्हा नायडू* (2001), और बाद में दोनों के लिए, उन्हें सर्वश्रेष्ठ तेलुगु अभिनेत्री के नामांकन के लिए फिल्मफेयर पुरस्कार मिला। सिमरन ने 2004 में अपने बचपन के पारिवारिक मित्र दीपक बग्गा के साथ शादी के बाद फिल्म उद्योग छोड़ दिया। 2008 में, वह साथ तमिल सिनेमा के लिए वापसी की *वर्णम आयिरम*, जहां वह द्वारा निभाई वर्णों के लिए एक माँ और एक पत्नी की भूमिका निभाई सुरिया और जीता सर्वश्रेष्ठ सहायक अभिनेत्री के फिल्मफेयर पुरस्कार।

फ़िल्मी जीवन
------------

मुख्य लेख: सिमरन की फ़िल्मे

संदर्भ
------

1. ↑  "Simran (actress)". *in.com*. मूल से 26 April 2015 को पुरालेखित. अभिगमन तिथि 18 May 2015.
2. ↑  "Simran". *profilebeans.com*. मूल से 26 December 2014 को पुरालेखित. अभिगमन तिथि 18 May 2015.
3. ↑  "Madras Talkies Accolades". Madrastalkies.com. मूल से 14 May 2006 को पुरालेखित. अभिगमन तिथि 2009-07-05.
4. ↑  Simran's comeback in style Archived 2004-10-24 at the Wayback Machine. IndiaGlitz. Retrieved on 1 January 2012.
5. ↑  "The glowing filmfare night!". *The Times Of India*. 2009-08-02.

बाहरी कड़ियाँ
-------------

* इंटरनेट मूवी डेटाबेस पर Simran
सिएर्रा मोरेना पहाड़ियों की शृंखला इस नक़्शे में लाल लक़ीर से दर्शाई गयी है
**सिएर्रा मोरेना** (स्पैनिश: Sierra Morena) स्पेन की एक प्रमुख पहाड़ी शृंखला है। यह दक्षिणी स्पेन में पूर्व-पश्चिम दिशा में चलती है और आइबेरियाई प्रायद्वीप के मेसेटा सेंत्राल नामक पठार की दक्षिणी सीमा है। सिएर्रा मोरेना की शृंखला अपने उत्तर की ओर स्थित गुआदिआना घाटी और दक्षिण की ओर स्थित गुआदालकिविर घाटी के दोनों जलसम्भरों को पानी प्रदान करती है।

विवरण
-----

सिएर्रा मोरेना शृंखला प्लेट विवर्तनिकी का नतीजा है। आज से करोड़ों साल पहले अफ़्रीकी प्लेट जा के यूरेशियाई प्लेट से टकराई और इन दोनों के आपस में दबने से धीरे-धीरे यहाँ पहाड़ उठ खड़े हुए। स्पेन की मशहूर लाल-रंगी रिओ तिन्तो (नदी) इसी पर्वत शृंखला से शुरू होती है। इस शृंखला के मुख्य पहाड़ बान्युएलास (Bañuelas, १,३२४ मीटर ऊँचा), कोर्राल दे बोर्रोस (Corral de Borros, १,३१२ मी॰) और एस्त्रेला (Estrella, १,२९८ मी॰) हैं।

दर्रे
-----

पुराने ज़माने में, पठार से दक्षिण में स्थित अंदलूसिया क्षेत्र में पहुँचने के लिए सिएर्रा मोरेना में मौजूद कुछ दर्रों का रास्ता लिया जाता था। इन दर्रों में सब से मशहूर देस्पेन्यापेरोस है, जो देस्पेन्यापेरोस नदी के प्रवाह से पहाड़ों में कट गया है। इसमें कुछ ५०० मीटर लम्बी सीधी दीवार जैसी पहाड़ी चट्टानें देखी जा सकती हैं।

सिएर्रा मोरेना के दृश्य
-----------------------

* देस्पेन्यापेरोस के दर्रे के क्षेत्र में स्थित "साल्तो दे ला सिम्बारा" का एक नज़ारादेस्पेन्यापेरोस के दर्रे के क्षेत्र में स्थित "साल्तो दे ला सिम्बारा" का एक नज़ारा
* सिएर्रा दे आर्काना के पहाड़ सिएर्रा मोरेना की एक उपशृंखला हैंसिएर्रा दे आर्काना के पहाड़ सिएर्रा मोरेना की एक उपशृंखला हैं
* सिएर्रा मोरेना के इलाक़े में ऐसे ही खेत-बाग़ान नज़र आते हैंसिएर्रा मोरेना के इलाक़े में ऐसे ही खेत-बाग़ान नज़र आते हैं

इन्हें भी देखें
---------------

* स्पेन
* रिओ तिन्तो (नदी)
**सिंगापुर पुलिस बल** ( संक्षिप्तिकरण : एसपीएफ ) शहर-राज्य में कानून व्यवस्था बनाए रखने के लिए मुख्य सरकारी एजेंसी है। पूर्व में रिपब्लिक ऑफ सिंगापुर पुलिस ( आरएसपी ) के रूप में जाना जाता था, यह 38,587 मजबूत बल हो गया है। पुलिस सेवाओं की विश्वसनीयता के मामले में ग्लोबल कॉम्पिटिटिवनेस रिपोर्ट में सिंगापुर को शीर्ष पांच पदों में लगातार स्थान दिया गया है। एसपीएफ़ गृह मंत्रालय (एमएचए) के दायरे में एक वर्दीधारी संगठन है। एसपीएफ़ का मिशन सिंगापुर की सुरक्षा और सुरक्षा सुनिश्चित करने के लिए अपराध को रोकना, पता लगाना और पता लगाना है। यह पुलिस कार्य के पांच व्यापक क्षेत्रों: फ्रंटलाइन पुलिसिंग, काउंटर और ई-सेवाओं, जांच, सामुदायिक सगाई, और सार्वजनिक सुरक्षा और व्यवस्था: पर केंद्रित है। एसपीएफ की दृष्टि है: ए फोर्स फॉर द नेशन - टू द सिंगापुर टू द सेफेस्ट प्लेस इन द वर्ल्डएसपीएफ़ की संगठनात्मक संरचना कर्मचारियों और लाइन कार्यों के बीच विभाजित है, जो मोटे तौर पर सेना के बाद मॉडलिंग की जाती है। वर्तमान में सत्रह कर्मचारी विभाग, तीन विशेषज्ञ कर्मचारी विभाग और सत्रह विशेषज्ञ और लाइन इकाइयाँ हैं, जिनमें सात भूमि विभाग शामिल हैं। मुख्यालय नोवेना में न्यू फीनिक्स पार्क में एक ब्लॉक में स्थित है, जो कि गृह मंत्रालय के कब्जे वाले एक जुड़वां ब्लॉक के निकट है।

इतिहास
------

सिंगापुर पुलिस बल आधुनिक सिंगापुर जितना ही पुराना है। 1820 में फोर्स का गठन किया गया था, विलियम फ़रक्वाड़ के दामाद फ्रांसिस जेम्स बर्नार्ड की कमान में 11 लोगों के कंकाल बल के साथ। पुलिसिंग पर कोई पृष्ठभूमि नहीं और न ही ज्ञान के साथ, बर्नार्ड को खरोंच से काम करना पड़ा, साथ ही साथ मदद के लिए कभी-कभी फरक्वर की ओर मुड़ना पड़ा। इसके अलावा, उन्होंने मजिस्ट्रेट, मुख्य जेलर, हार्बर मास्टर, मरीन स्टोरकीपर के साथ-साथ फ़ारक्वर के व्यक्तिगत सहायक के रूप में कई भूमिकाएँ निभाईं। फ़रक्खर ने रैफल्स को सूचित किया कि उसने अफीम और शराब की बिक्री के लिए अनंतिम रूप से लाइसेंस पेश किए हैं जो प्रति माह $ 650 बढ़ाएंगे, इस राशि का $ 300 का उपयोग एक छोटे से पुलिस विभाग को चलाने के लिए किया जाएगा। विभाग के गठन के बाद, बर्नार्ड मई 1820 तक एक मलय लेखक, एक जेलर, एक जैमर ( सार्जेंट ) और आठ पद (कांस्टेबल) के प्रभारी बन गए। रैफल्स ने अगस्त 1820 तक इन व्यवस्थाओं को मंजूरी दे दी और सिंगापुर में पुलिस बल की औपचारिक स्थापना की। मैनपावर की कमी का मतलब था कि पुरुषों को कई प्रकार की भूमिकाएँ निभानी पड़ती थीं, और सड़कों पर व्यवस्था बनाए रखने के लिए विभिन्न जातीय समुदायों के बीच प्रमुखों की मदद की आवश्यकता होती थी, सभी संभव जितना कि शहर के आसपास के अलग-अलग क्षेत्रों में रहते थे।

सन्दर्भ
=======

1. ↑  "Archived copy". मूल से 24 सितम्बर 2015 को पुरालेखित. अभिगमन तिथि 18 अगस्त 2015.सीएस1 रखरखाव: Archived copy as title (link)
2. ↑  
"Singapore PUBLIC ORDER AND INTERNAL SECURITY - Flags, Maps, Economy, History, Climate, Natural Resources, Current Issues, International Agreements, Population, Social Statistics, Political System". मूल से 17 जनवरी 2008 को पुरालेखित. अभिगमन तिथि 15 जनवरी 2008. The Police Force Act, Chapter 235 of Singapore provides for the constitution, administration, powers and discipline of the force.
3. ↑  
"The Global Competitiveness Report 2011-2012" (PDF). *World Economic Forum*. पृ॰ 332. मूल से 1 जुलाई 2014 को पुरालेखित (PDF). अभिगमन तिथि 2 मई 2015.
4. ↑  
"The Global Competitiveness Report 2012–2013" (PDF). *World Economic Forum*. पृ॰ 335. मूल से 10 जून 2015 को पुरालेखित (PDF). अभिगमन तिथि 2 मई 2015.
**बड़ोग** (Barog) भारत के हिमाचल प्रदेश राज्य के सोलन ज़िले में स्थित एक बस्ती है। यह यूनेस्को के विश्व धरोहर स्थल कालका शिमला रेलवे का एक स्टेशन है। पहाड़ों में स्थित बड़ोग, चंडीगढ़-शिमला राजमार्ग (राष्ट्रीय राजमार्ग 5) पर चंडीगढ़ से 60 किमी दूर है।

इतिहास
------

बड़ोग 20वीं सदी की शुरुआत में कालका शिमला रेलवे के निर्माण के दौरान बसाया गया एक नगर है। नगर का नाम एक इंजीनियर के नाम पर रखा गया है, जिसने 1903 में रेलवे लाइन के निर्माण में महत्वपूर्ण भूमिका निभाई थी। कर्नल बरोग (हिन्दी में बड़ोग) एक ब्रिटिश रेलवे इंजीनियर थे, जो पहाड़ों में रेलवे के लिए सुरंग बनाने का काम करते थे। बरोग ने सुरंग बनाने में गलती कर दी, जिससे वजह से दोनो तरफ से बनने वाली सुरंग कभी मिल ही नहीं पाई। उस समय ब्रिटिश सरकार द्वारा उन पर एक रुपये का जुर्माना लगाया गया था। बड़ोग से यह अपमान सहन नहीं हुआ और बड़ोग ने आत्महत्या कर ली। बाद में उन्हें एक अधूरी सुरंग के पास दफना दिया गया। इस स्थान को बाद में बड़ोग के नाम से जाना गया।

बाद में इस मार्ग पर एक और सुरंग बनाई गई। कलकत्ता-शिमला रोड के तत्कालीन मुख्य अभियंता एच.एस. हैरिंगटन द्वारा निर्मित, यह सुरंग मार्ग की सबसे लंबी सुरंग है। रेलगाडी इस सुरंग में 25 किमी / घंटा की गति से चलती है और आमतौर पर यह सुरंग 2.5 मिनट में पार करती है।

भूगोल
-----

बड़ोग 30°53′24″N 77°4′55″E﻿ / ﻿30.89000°N 77.08194°E﻿ / 30.89000; 77.08194 पर स्थित है, यह चंडीगढ़ से 60 किमी और हिमाचल प्रदेश की राजधानी शिमला से 65 किमी की दूरी पर स्थित है। 2003 तक, चंडीगढ़ को शिमला से जोड़ने वाला राष्ट्रीय राजमार्ग 5 बड़ोग से होकर गुजरता था। 6 दिसंबर 2003 को, राजमार्ग के नए खंड का उद्घाटन किया गया जो कुमारहट्टी गांव को सीधे सोलन से जोड़ता है, जिसके कारण अब बिना बड़ोग आए शिमला जाया जा सकता है। यह कुमारहट्टी से बड़ोग की खड़ी चढ़ाई से बचने के लिए किया गया था। बड़ोग समुद्र तल से 1560 मी की ऊँचाई पर स्थित है, इसका तापमान गर्मियों में 23 से 10°से और सर्दियों में 15 से 5°से के बीच रहता है। गर्मियां अप्रैल से जुलाई और सर्दियां नवंबर से फरवरी तक रहती हैं।

इन्हें भी देखें
---------------

* कालका शिमला रेलवे
* सोलन ज़िला
* हिमाचल प्रदेश

सन्दर्भ
-------

1. ↑  "Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452
2. ↑  "Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448
3. 1 2  "History of Barog in The Tribune".
सिंगापुर में संविधान के तहत धर्म की स्वतंत्रता की गारंटी है। हालांकि, सिंगापुर सरकार कुछ परिस्थितियों में इस अधिकार को प्रतिबंधित करती है। सरकार ने यहोवा के साक्षियों को प्रतिबंधित कर दिया है और यूनिफिकेशन चर्च पर प्रतिबंध लगा दिया है। सरकार भाषण या कार्यों को बर्दाश्त नहीं करती है कि यह देवता नस्लीय या धार्मिक सद्भाव को प्रतिकूल रूप से प्रभावित कर सकता है।

धार्मिक जनसांख्यिकी
-------------------

लगभग 77.8% निवासी जनसंख्या जातीय चीनी, 14% जातीय मलय और 7% जातीय भारतीय है। लगभग सभी जातीय मलेशियाई मुस्लिम हैं और अधिकांश जातीय भारतीय हिंदू हैं। जातीय चीनी आबादी बौद्ध धर्म, ताओवाद और ईसाई धर्म के बीच विभाजित है, या गैर-अविश्वसनीय है।

धार्मिक स्वतंत्रता की स्थिति
----------------------------

संविधान धर्म की स्वतंत्रता प्रदान करता है; हालाँकि, सरकार कुछ परिस्थितियों में इस अधिकार को प्रतिबंधित करती है। संविधान यह प्रदान करता है कि देश में प्रत्येक नागरिक या व्यक्ति को अपने धार्मिक विश्वास को प्रवीण करने, अभ्यास करने या प्रचार करने का संवैधानिक अधिकार है, जब तक कि ऐसी गतिविधियां सार्वजनिक व्यवस्था, सार्वजनिक स्वास्थ्य, या नैतिकता से संबंधित किसी भी अन्य कानून का उल्लंघन नहीं करती हैं। कोई राज्य धर्म नहीं है।
सरकार धार्मिक मामलों में सक्रिय लेकिन सीमित भूमिका निभाती है। उदाहरण के लिए, सरकार यह सुनिश्चित करने का प्रयास करती है कि नागरिक, जिनमें से अधिकांश सरकार द्वारा निर्मित आवास में रहते हैं, ने ऐसे धार्मिक संगठनों के साथ पारंपरिक रूप से अपने जातीय समूहों के साथ संपर्क स्थापित किया है, जो इन आवास परिसरों में जगह खोजने में मदद करते हैं। सरकार इस्लामिक धार्मिक परिषद (MUIS) के माध्यम से मुस्लिम समुदाय के साथ एक अनौपचारिक संबंध बनाए रखती है। MUIS सरकार को मुस्लिम समुदाय की चिंताओं पर सलाह देता है, अनुमोदित साप्ताहिक उपदेश का मसौदा तैयार करता है, कुछ मुस्लिम धार्मिक मामलों को नियंत्रित करता है, और स्वैच्छिक पेरोल कटौती द्वारा वित्तपोषित एक मस्जिद-निर्माण निधि की देखरेख करता है। संविधान मलय / मुसलमानों को "सिंगापुर के स्वदेशी लोगों" के रूप में स्वीकार करता है और सरकार से उनके राजनीतिक, शैक्षिक, धार्मिक, आर्थिक, सामाजिक, सांस्कृतिक और भाषा हितों को बढ़ावा देने के लिए विशेष रूप से शुल्क लेता है।

सन्दर्भ
=======

* 
* 
* United States Bureau of Democracy, Human Rights and Labor. Singapore: International Religious Freedom Report 2007. *This article incorporates text from this source, which is in the public domain.*